من اؤلندن سورا جیرما یَخَوی
ساغلیغیمدا منی دیندیر دیلیلن
گلمه ترحیمیمه تاج و گولیلن
ساغلیغیمدا الیوی چک باشیما
یاخما بورنون زیلیغین باش داشیما
تا وارام اوزمه الیمدن، الیوی
نه قرا گئی نه اوزاد سقلووی
قوی یانیم من سنه ، سنده منه یان
سن منه جان دی؛ ، دئییم من سنه جان
ساللاما قبریمه شالوارباغیوی
دایاما بریرومه س..؛ دا… وئ
دیلیم اولسئیدی بوزاردیم تاغیوی
الیم اولسئیدی کسردیم آغیوی
ساغلیغیمدا قولووی بوینوما سال
گاهی گاهی ، بوسینان گونلومی آل
هئش گلیب قبریمه یاد ائتمه منی
باشیما چالما غلط فاتیحه نی
قالاما شمعیله سونقار گؤ… مه
اولموشم یاخمامیشام بال گؤ..مه
کاش گورکان قویا قبریمه دلیک
منیله دفن اولا بیر جانلی چلیک
او آداملار کی گلیر فاتیحیه
ساغلیغیمدا منه چیخمازدی ییه
اوزادئیدیم کفن آتدان چلیگی
زور وئریدیم گنلردی دلیگی
بابا ساغلیغیمدا منیم گول اؤزئمه
مشتری اول سؤزومه هم اؤزومه
منی تشویق ائله طلعت لریله
گونلومی شاد ائله دعوت لریله
نه یالاندان چپی، قه قه لریله
مرسی، احسن، یاشا، به به لریله
ائل گرک قیمت اشعاری بیله
نیه ایراندا گرک شاعیر اؤله
صنعت شعری چکیبلر فسادا
دوشدی بازاری فصاحت کاسادا
بیر غزل کی گلیر عشقیله باشا
کیم آلیر غزلی بیر لاواشا
سعدی، حافظ، بابا طاهر، خیام
سحرین ائتدی ناهار، ناهارسیز آخشام
گئیمدی اینینه قیمتدی قبا
سالمادی چیگنینه بیر تازه عبا
شهریارین آدی دیللرده گزیر
تازه حیدر بابا اللرده گزیر
بیر کیچیک ائوده گونون وئردی باشا
قالدی بیر مانقالی بیر حوققا ماشا
ای خدا وئر بیزه بیر عقل و شعور
شاعری ائلمیک زینده به گور
pes_Arab kas_Arab azb_Arab prs_Arab azb_Arab azb_Arab azb_Arab pes_Arab pes_Arab bjn_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab